Kamu bisa jelasin ke aku soal Gelang planet dalam bahasa melayu?

Gelang planet ialah gelang atau cakera yang terdiri daripada bahan pepejal seperti debu dan satelit minor, yang mengorbit sesebuah planet. Gelang planet yang paling ketara yang dikenali di dalam Sistem Suria adalah yang mengelilingi Zuhal, tetapi tiga planet gergasi gas yang lain di Sistem Suria (Musytari, Uranus dan Neptun) juga mempunyai sistem gelang mereka sendiri. Bukti terbaru mengusulkan bahawa sistem gelang mungkin juga dijumpai pada objek-objek falak yang lain termasuklah planet minor, bulan dan kerdil perang.

Laporan Mac 2008 berpendapat bahawa bahagian bulan Rhea mungkin mempunyai sistem gelang renggang sendiri, yang akan menjadikan Rhea satu-satunya bulan yang diketahui mempunyai sistem gelang. Satu kajian selepasnya, yang diterbitkan pada tahun 2010 mendedahkan bahawa pengimejan Rhea dari misi Cassini adalah tidak konsisten dengan sifat gelang yang diramalkan, menunjukkan bahawa beberapa mekanisme lain adalah bertanggungjawab untuk kesan magnet yang telah membawa kepada hipotesis gelang.